**Ministru kabineta noteikumu projekta**

**“Grozījumi Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktā noteiktajam anotācijas kopsavilkumu nav nepieciešams aizpildīt. |

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem” (turpmāk – projekts) izstrādāts, pamatojoties uz Izglītības likuma 14. panta 19. punktu un Vispārējās izglītības likuma 4. panta 11. un 11.1 punktu un 30. panta septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd saskaņā ar Ministru kabineta 2018. gada 27. novembra noteikumiem Nr. 747 „Noteikumi par valsts pamatizglītības standartu un pamatizglītības programmu paraugiem” (turpmāk – Noteikumi) ir noteikti ierobežojumi speciālās pamatizglītības programmas skolēniem ar garīgās attīstības traucējumiem un speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem īstenošanai attiecībā uz skolēnu apvienošanu mācību priekšmetu apguvei – izglītības iestādes var apvienot ne vairāk kā divu viena izglītības posma klašu skolēnus.  Skolēni atšķirīga satura pamatizglītības ieguvei tiek apvienoti klasēs, primāri ievērojot viņu veselības stāvokli, spējas un attīstības līmeni, kā arī citus būtiskus aspektus. Tādēļ praksē veidosies situācijas, kad izglītības iestādēm, nevis, lai pēc būtības nodrošinātu skolēniem viņu veselības stāvoklim, spējām un attīstības līmenim atbilstošu pamatizglītības ieguvi, bet gan, lai ievērotu Noteikumos noteiktos ierobežojumus, būs jāpārskata līdz šim jau izveidotās apvienotās klases. Tā rezultātā ne vien skolēniem, bet arī viņu izglītošanā iesaistītajiem pedagogiem tiks mainīta ierastā mācību un darba vide, kas radīs lieku satraukumu un kopumā neveicinās sekmīgu pamatizglītības ieguvi. Lai novērstu izveidojušos situāciju un prioritāri nodrošinātu bērnu vislabāko interešu ievērošanu, ir nepieciešams veikt grozījumus Noteikumu 15. un 16. pielikumā, kas ļaus izglītības iestādēm nepieciešamības gadījumā veidot dažādu klašu apvienotās grupas un veidot apvienotās klases, lai primāri nodrošinātu skolēnu fiziskajām un garīgajām spējām, attīstības līmenim un veselības stāvoklim atbilstošāko pamatizglītības ieguvi, tāpat kā tas bija pirms Noteikumi stājās spēkā.  Minētie grozījumi ir nepieciešami tikai Noteikumu 15. un 16. pielikumā, jo šīs izglītības programmas paredz individualizētu mācību saturu un atbalstu atbilstoši skolēnu spējām, attīstības līmenim un veselības stāvoklim, un apgūstamais mācību saturs, prasmes un mācīšanās dinamika nav tik atšķirīga dažādās skolēnu grupās un vecumposmos. Piemēram, speciālās pamatizglītības programmas skolēniem ar garīgās attīstības traucējumiem paraugs (Noteikumu 15.pielikums) paredz atsevišķu tematu atvieglotu saturu un tā integrēšanu citos mācību priekšmetos Dabaszinātņu un Tehnoloģiju mācību jomās, savukārt speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem paraugs (Noteikumu 16.pielikums) paredz katram skolēnam individuālā izglītības programmas apguves plāna izstrādi un īstenošanu. Individuālo izglītības programmas apguves plānu izstrādes nepieciešamību šiem skolēniem paredz arī Vispārējās izglītības likuma 50. panta otrā daļa. Papildus norādāms, ka arī šādā gadījumā izglītības iestādēm būs saistošs normatīvajos aktos par kārtību, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi noteiktais maksimāli vienā klasē pieļaujamais izglītojamo skaits.  Vienlaikus citās pamatizglītības programmās izglītības kvalitātes nodrošināšanai, skolēnu un pedagogu interešu ievērošanai būtu saglabājams Noteikumos noteiktais ierobežojums apvienot ne vairāk kā divu viena izglītības posma klašu skolēnus. Minētais ierobežojums ir nepieciešams, lai nepieļautu līdz šim praksē konstatētās situācijas, kad izglītības iestādes nepamatoti, tostarp finanšu resursu ekonomikas nolūkā, nenodrošinot izglītojamo intereses, ir apvienojušas vairāku klašu izglītojamos dažādos izglītības posmos, kas kopumā apgrūtinājis gan izglītības satura īstenošanu, gan tā apguvi. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs (turpmāk – Centrs), Izglītības kvalitātes valsts dienests un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Skolēni speciālajās pamatizglītības programmās ar garīgās attīstības traucējumiem un ar smagiem garīgās attīstības traucējumiem vai vairākiem smagiem attīstības traucējumiem, viņu vecāki, pedagogi, izglītības iestāžu darbinieki un izglītības iestāžu dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Izglītības iestādēm nebūs jāpārskata līdz šim jau izveidotās apvienotās klases speciālās pamatizglītības programmas skolēniem ar garīgās attīstības traucējumiem un speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem, tādējādi primāri tiks nodrošinātas minēto izglītojamo fiziskajām un garīgajām spējām, attīstības līmenim un veselības stāvoklim atbilstošākā pamatizglītības ieguve. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Jautājums par izveidojušos situāciju, ka izglītības iestādes, kas īsteno speciālās pamatizglītības programmas skolēniem ar garīgās attīstības traucējumiem un speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem, var apvienot ne vairāk kā divu viena izglītības posma klašu skolēnus, tika aktualizēts pēc Spāres pamatskolas un bērnu vecāku grupas lūguma. Izglītības un zinātnes ministrija sadarbībā ar Izglītības kvalitātes valsts dienestu un Valsts izglītības satura centru sagatavoja informatīvu vēstuli ar skaidrojumu par šo situāciju un izsūtīja pašvaldību Izglītības pārvaldēm. |
| 2. | Sabiedrības līdzdalība projekta izstrādē | Lai novērstu izveidojušos problēmsituāciju attiecībā uz izglītības iestādēm nepamatoti noteiktajiem ierobežojumiem apvienot ne vairāk kā divu viena izglītības posma klašu skolēnus ar garīgās attīstības traucējumiem un smagiem garīgās attīstības traucējumiem vai vairākiem smagiem attīstības traucējumiem un primāri nodrošinātu minēto izglītojamo fiziskajām un garīgajām spējām, attīstības līmenim un veselības stāvoklim atbilstošāko pamatizglītības ieguvi, tika izstrādāts projekts, kas tiek virzīts steidzamības kārtībā, tādēļ papildus sabiedrības līdzdalība projekta izstrādē nenotika. |
| 3. | Sabiedrības līdzdalības rezultāti | Projekts atrisna Spāres pamatskolas un bērnu vecāku grupas aktualizēto jautājumu par ierobežojuma atcelšanu apvienot ne vairāk kā divu viena izglītības posma klašu speciālās pamatizglītības programmas skolēnus ar garīgās attīstības traucējumiem un speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem. |
| 4. | Cita informācija | Nav. |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Centrs, izglītības iestādes, kuras nodrošina speciālās pamatizglītības programmas skolēniem ar garīgās attīstības traucējumiem un skolēniem ar smagiem garīgās attīstības traucējumiem vai vairākiem smagiem attīstības traucējumiem. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.  Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē: Valsts sekretāre L.Lejiņa

Falka, 67212240

anita.falka@visc.gov.lv

Upeniece, 67814244

[ineta.upeniece@visc.gov.lv](mailto:ineta.upeniece@visc.gov.lv)